stanford-oval/wikipedia huggingface dataset:
הרי קטסקיל
היסטוריה

איות שמם המקורי של ההרים היה Kaatskil, מקורו בשם שהעניקו למקום מהגרים הולנדים שהתיישבו באזור במאה ה-17, ואיות זה עדיין מצא ביטוי בסיפורו של וושינגטון אירווינג "ריפ ואן וינקל". באתרים שונים בהרי קטסקיל עדיין ניתן למצוא מוסדות הדבקים באיות המקורי.
במהלך המאה ה-19 הפך האזור למוקד משיכה לעשירי העיר ניו יורק אשר הקימו באזור בתי נופש כמפלט מהמולת העיר. ההרים, כמו גם עמק הדסון, משכו לאזור אף ציירים שבאו לצייר את נופי האזור. במקביל התקיימה באזור אף פעילות ערה של חוות חקלאיות וכריתת עצים, פעילות שהכחידה רבים מנופי היער.
במאה ה-20 החלו מאמצים לשמר את הנוף הייחודי לקטסקיל על ידי הקמת פארק קטסקיל ושמורת יער. תדמיתו של אזור, כאזור נופש מועדף המשיכה גם במאה ה-20, ובמחצית המאה ברוב אזור הקטסקיל היו אתרי נופש וחניוני קמפינג. קבוצות אתניות רבות מן העיר ניו יורק, בהן גרמנים, צ'כים, ויהודים הקימו אתרי נופש. נודעו במיוחד אתרי נופש שנועדו לאוכלוסייה היהודית של ניו יורק ואשר זכו לכינוי רצועת הבורשט, אתרים בהם קומיקאים ומוזיקאים רבים החלו את דרכם המקצועית (יש אף המכנים בהומור את האזור בשם "האלפים היהודיים"). אזור זה אף שימש השראה לאתר הנופש הדמיוני בו מתרחשת עלילת הסרט "ריקוד מושחת" המתרחשת כביכול ב-1963. אף שהדגש על האופי האתני של נופשי האזור פחת במידה רבה מאז שנות ה-60, תדמית רצועת הבורשט עדיין נותרה במידה רבה חלק ממורשת הרי קטסקיל, וכמה מאתרי הנופש מאותה תקופה עדיין פעילים. אזור הקטסקיל הוא אף מוקד לרבבות ילדים ומבוגרים המגיעים למחנות קיץ מדי שנה.
בתחילת המאה ה-21 החלו קמים באזור אתרי נופש קטנים יותר, הפונים לקהל המחפש חופשה פעילה בטבע וכן נופשים המגיעים בעונת הסקי בחורף.
הנרי הורן

| --- | --- |

 לידה:  19 בפברואר 1861 וויק, האימפריה הבריטית בריטניה
 פטירה:  14 באוגוסט 1929 (בגיל 68) וויק, האימפריה הבריטית בריטניה
 מדינה:  הממלכה המאוחדת 
 השכלה:  בית הספר הארו  האקדמיה הצבאית המלכותית בווליץ' 
 בן או בת זוג:  Kate McCorquodale (1 ביולי 1897–ערך בלתי־ידוע) 
 צאצאים:  Kate Horne 
 השתייכות:  הצבא הבריטי הצבא הבריטי
 תקופת הפעילות:  1880–1923 (כ־43 שנים)
 דרגה:   גנרל
 תפקידים בשירות
 מפקד הדיוויזיה ה-2   מפקד הקורפוס ה-15   מפקד הארמייה הראשונה   מפקד הפיקוד המזרחי
 פעולות ומבצעים
 מלחמת הבורים השנייה   מלחמת העולם הראשונה
 עיטורים
 אביר הצלב הגדול של מסדר האמבט אביר מפקד של מסדר מיכאל הקדוש וג'ורג' הקדוש
 
הנרי סינקלייר הורן, ברון הורן הראשון (באנגלית: Henry Sinclair Horne, 1st Baron Horne; 19 בפברואר 1861 – 14 באוגוסט 1929) היה גנרל בצבא בריטניה, אשר פיקד על הארמייה הראשונה במהלך מלחמת העולם הראשונה, והיה קצין הארטילריה היחיד במהלך מלחמת העולם הראשונה שפיקד על ארמייה.
ביוגרפיה > תחילת דרכו

הורן נולד ב-19 בפברואר 1861, כבנו השלישי של מייג'ור ג'יימס הורן וקונסטנס מארי שוול. הורן התחנך בבית הספר הארו, והתגייס לצבא בריטניה בשנת 1880, שם הצטרף לרגימנט הארטילריה המלכותי. בשנת 1883 הועלה הורן לדרגת קפטן, ובשנת 1898 הועלה לדרגת מייג'ור. במהלך מלחמת הבורים לחם הורן תחת פיקודו של ג'ון פרנץ', ובשנת 1905 הועלה לדרגת לוטננט קולונל. בשנת 1912 הועלה הורן לדרגת בריגדיר, ומונה למפקח הכללי של חיל התותחנים.
ביוגרפיה > מלחמת העולם הראשונה

עם פרוץ מלחמת העולם הראשונה מונה הורן למפקד הארטילריה בקורפוס ה-1, שהה תחת פיקודו של דאגלס הייג, והצטיין בפעולתו בקרב מונס. באוקטובר 1914 הועלה הורן לדרגת מייג'ור גנרל, ובדצמבר אותה שנה מונה למפקד הדיוויזיה ה-2. בנובמבר 1915 התלווה הורן לקיצ'נר לדרדנלים, שם ארגן את הפינוי מגליפולי. לאחר מכן הופקד הורן על הגנת תעלת סואץ, ומונה למפקד הקורפוס ה-15.
במרץ 1916 חזר הורן לחזית המערבית, וצורף עם הקורפוס שבפקודו לארמייה הרביעית. ביולי 1916 הוביל הורן את הקורפוס שבפיקודו שכלל את הדיוויזיות ה-7 וה-21 במהלך הקרב על הסום, תוך שכוחותיו סופגים אבדות כבדות. בספטמבר 1916 הועלה הורן לדרגת גנרל, ולאחר מכן מונה למפקד הארמייה הראשונה. הורן פיקד על הארמייה במהלך הקרבות ברכס וימי, בקרב אראס, קרב פשנדל, בבלימת מתקפת האביב הגרמנית, ובמתקפת מאה הימים.
ביוגרפיה > אחריתו

לאחר המלחמה קיבל הורן את תואר האצולה ברון הורן הראשון, ובשנת 1919 מונה למפקד הפיקוד המזרחי. בשנת 1923 פרש הורן מהצבא, ומונה לקולונל הכבוד של רגימנט חי"ר הקל של הרמה.
ב-14 באוגוסט 1929 מת הורן במפתיע בביתו שבוויק, ומכיוון שהיו לו רק בנות בוטל תואר האצולה שלו.
הרי קוק

ערך זה עוסק ברכס הרים באנטארקטיקה. אם התכוונתם להרים בשם זה, ראו .
| --- | --- |

 מידע כללי
 על שם:  ג'יימס קוק 
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  79°25′00″S 158°00′00″E﻿ / ﻿79.416666666667°S 158°E﻿ / -79.416666666667; 158
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי קוק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי קוק
 
הרי קוק (באנגלית: Cook Mountains) היא קבוצת הרים הגובלים בקרחונים מולוק ודרווין שבאנטארקטיקה.
ההרים מגיעים לגובה של 1,815 מטרים מעל פני הים.
היסטוריה > גילוי ההרים

ההרים התגלו לראשונה על ידי המשלחת הבריטית הלאומית לאנטארקטיקה (שחקרה את אנטארקטיקה בין השנים 1904–1901). המשלחת ראתה את ההרים במרחק בהביטם ממדף הקרח רוס.
ההרים מופו לראשונה (מיפוי חלקי) על ידי המשלחת הניו זילנדית של המשלחת הטראנס-אנטארקטית של חבר העמים הבריטי (שחקרה את אנטארקטיקה בין השנים 1958–1956).
ההרים מופו במלואם על ידי הסקר הגאולוגי של ארצות הברית באמצעות טלורומטר ותצלומי אוויר שצולמו על ידי צי ארצות הברית בין השנים 1963–1959.
היסטוריה > מקור השם

שמם של ההרים ניתן להם על ידי ועדת השמות האנטארקטית של ניו זילנד.
ההרים נקראים על שמו של מגלה הארצות קפטן ג'יימס קוק.
הערות שוליים

1 2 3 4 5 6  מידע היסטורי וגאוגרפי
↑  מידע גאוגרפי
↑  לפי מקור אחר ההרים מגיעים לגובה של 2,845 מטרים מעל פני הים.
| הרי קוק |
| --- | --- | --- |
| רכסי הרים | פינגר |  |
| הרים | הארווי • יוז • רייט |  |
| קרחונים | מרקיורי |  |
הסרת שיער

הסרת שיער הוא הליך בו שיער מוסר או מדולל מעל פני העור או אף מתחת לפני העור. הצורה הנפוצה ביותר להסרת שיער היא גילוח אך קיימות שיטות נוספות להסרת שיער.
סיבות להסרת שיער

לאורך ההיסטוריה כמעט כל תרבויות האדם ביצעו הליכי הסרת שיער, בין אם בהקשר חיובי של אופנה או דת ובין אם בהקשר שלילי של ענישה. השיטות להסרה היו מגוונות אך גילוח הוא העתיק ביותר, היה ועודנו השיטה הנפוצה.
סיבות להסרת שיער > סיבות חברתיות

לרוב חברות האדם בעולם יש נורמה בנוגע לכמות השיער הרצוי אצל הפרט. לדוגמה, בחברה המערבית רוב הגברים מגלחים את זקנם ושפמם ומנהג גילוח הראש נפוץ אף הוא, למרות שבחלק מהמקרים הוא נועד להסתיר התקרחות חלקית. לעומת זאת, בקרב העמים החיים באזורים הקאריביים, במדינות כדוגמת בליז או ג'מייקה, גילוח אינו מקובל וגידול השיער פרא בצורת דרדלוקס ("ראסטות") הוא המנהג הנפוץ. נשים רבות בעולם המערבי מורידות שיער מרוב חלקי הגוף, פרט לראש. לעיתים גילוח הראש מסמל השתייכות לארגון חברתי כדוגמת התנועה הנאו נאצים באירופה ("סקינ-הדס") או תת-התרבות הפאנקיסטית באנגליה.
הסרת שיער מהראש, מהפנים או מהגוף עשויה להיות חלק מטקס מעבר. הסרה טקסית של חלק מהשיער או כולו משמשת בעת קבלה למסדרי נזירות בדתות שונות, ליחידות צבאיות, לבתי סוהר, למוסדות שיקום ועוד. לפעמים יש גם הצדקה מעשית להסרת השיער (ראו להלן), אך פעמים רבות הסרת השיער משמשת רק או בעיקר כעדות לקבלת האדם לקבוצה ולשינוי מעמדו החברתי.
סיבות להסרת שיער > סיבות דתיות > ביהדות

יהודים דתיים ומסורתיים נוהגים לספר את שיער הראש של בנם, למעט הפאות, בפעם הראשונה בגיל שלוש שנים. התספורת הראשונה, החלאקה, מלווה בטקס שמסמן את מעברו של הבן ממעמד של תינוק למעמד של ילד המסוגל להתחיל ללמוד לימודים בסיסיים.
בתורה מופיע ציווי על אדם שלקה בצרעת לגלח את כל שיער ראשו וגופו. לציווי זה יש היבט מעשי - במקרה שמדובר בנגע מדבק בעור, הגילוח מפחית את סכנת ההדבקה - אולם הגילוח מסמן גם את נידויו של האדם מהקהילה עד להחלמתו וטיהורו. כיום לא חלים דיני מצורע כיוון שהכהנים של ימינו הם בחזקת כהנים רק מהמסורת (מאב לבן) ואין זה די כדי לאפשר להם לדון דבר המזיק בממון (אדם הנידון להיות מצורע ניזוק כספית).
לפי היהדות גילוח הזקן באמצעות סכין (תער) אסורה, ולדעת חלק מהפוסקים, גילוח הפאות שמעל האזניים אסור בכל דרך. יהודים דתיים לפעמים נוהגים לא לגלח לגמרי את הזקן ולהאריך את פאות הלחיים. בתקופה שבה הייתה נהוגה נזירות ביהדות, נאסר על הנזיר להסתפר או להתגלח. איסור על תספורת או גילוח מסמן עד היום תקופות של אבל, בין אם אבל פרטי או אבל ציבורי.
בקרב חסידויות שונות (בעיקר יוצאי הונגריה בעלז ויזניץ סאטמר תולדות אהרון ועוד) נוהגות הנשים לגלח את ראשן לפני הטבילה הראשונה במקוה לטהרה מנדה לאחר הנישואין, בשל החשש שהשער עלול לגרום חציצה לטבילה (כגון כאשר השערות סבוכות זו בזו או תצאנה מחוץ למים) וכן בכדי שלא יתגלה שער הראש. מנהג זה החל ככל הנראה מתקופת הבעל שם טוב.
סיבות להסרת שיער > סיבות דתיות > בדתות אחרות

ברבות מהדתות גילוח הראש הוא דבר מקובל. ברבים מזרמי הנצרות והבודהיזם, נזירים מגלחים את ראשם. לעומת דתות אלה, בקרב הבהאים ישנו איסור חמור על גילוח הראש, ובקרב הסיקים ישנו איסור חמור על הורדת שיער מכל מקום בגוף ואת שיערם הארוך הם שומרים בתוך טורבן.
סיבות להסרת שיער > ענישה

בארצות ערב גילוח הזקן, שפם וגבות משמש לעיתים כדי להשפיל אסירים. באיראן חל איסור על גברים להסיר שערות מהגבות. באוגוסט 2007 נסגרו בטהראן מספר מספרות שביצעו פעולות אלה.
סיבות להסרת שיער > צבא

תספורת קצרה, ולפעמים אף גילוח הראש, וכן גילוח יסודי של הזקן, הוא מנהג נפוץ ביחידות צבאיות. הדבר מונע הצטברות כינים בשיער, חוסך זמן בניקיון ומונע בעיות בחבישת ציוד ראש כדוגמת קסדות, מסכות גז, כוונות-ראש או אמצעים לראיית לילה. בעבר, בעת שמרבית הקרבות התנהלו פנים אל פנים, גילוח הזקן ושיער הראש הקשה על לוחם אויב לתפוס בראשו של החייל בזמן הקרב. לגילוח יש גם משמעות טקסית - זוהי דרך לסמן את קבלתו של החייל למסדר הצבאי. לפעמים משמשת התספורת שלב בשרשרת החיול, כמו קבלת המדים ולבישתם. בצה"ל מותר לחיילים להשאיר זקן (מלא או "צרפתי" בלבד) בגלל סיבות רפואיות, בגלל סיבות אישיות עם קבלת אישור מקצין בדרגת סא"ל ומעלה או אם הם משתייכים לעדה דתית האוסרת גילוח.
שיטות להסרת שיער > הסרת שיער זמנית

שיטות להסרת שיער זמנית מתחלקות לשני סוגים עיקריים: הסרת שיער על-עורית ותת-עורית. בעוד השיטה העל-עורית יעילה למספר שעות או ימים, השיטה התת-עורית יעילה למספר שבועות.
שיטות להסרת שיער > הסרת שיער זמנית > הסרת שיער על-עורית

גילוח - באמצעות תער או מכונה חשמלית שבה מונעים להבים (בניגוד למכשיר חשמלי המסיר שערות באופן תת-עורי המורט את השערות).
משחות כימיות - בשיטה זו משחות המכילות את החומר קלציום תיאוגליקולט מפרקות את הקשרים הדי-סולפידים המחזיקים את חלבוני השיער יחדיו.
שיטות להסרת שיער > הסרת שיער זמנית > הסרת שיער תת-עורית

שעווה - שימוש בשעווה חמה או קרה על מנת לשלוף כמויות גדולות של שיער במהירות.
חוט - באמצעות חוט שבאמצעותו מסירים שערות באופן תת-עורי המורט את השערות.
תרכובות סוכר - שימוש בתרכובת סוכר דביקה כדוגמת דבש על מנת לבצע פעולה זהה לשעווה.
מריטה - שימוש בפינצטה או חוט מגולגל על מנת לשלוף את השערה יחד עם השורש.
מסיר שיער חשמלי - המכונה גם "אפיליידי" - פטנט ישראלי של קיבוץ הגושרים (למרות שחברות רבות מייצרות מכשירים דומים). מכשיר חשמלי המוריד שערות על ידי תלישתן במהירות באמצעות ראש מסתובב המורכב על מנוע, כאשר הראש מכיל זוגות רבים של מבנים דמויי פינצטה הנעים במהירות ותולשים את השערה מהמקום.
שיטות להסרת שיער > הסרת שיער לצמיתות

שיטות להסרת שיער לצמיתות מתמקדות בהרס בלתי הפיך של שורשי השיער באמצעות חומרים כימיים או פולסים של אנרגיה. ישנן מספר שיטות לביצוע פעולה זו בדרגות יעילות משתנות:
אפילציה - בשיטה זו משתמש המטפל במחט המשגרת פולסים חשמליים על מנת להרוג את תא השורש.
הסרת שיער בלייזר - בשיטה זו משתמש המטפל בקרן של דיודת לייזר MAX 810A לייזר אשר מזהה את הבדלי הפיגמנט בין השיער לעור, מחממת את שורשי השיער וגרמת להמתתם. היתרון בדיודת לייזר הוא שניתן לטפל בכל צבעי העור. בניגוד ל־ipl ששם יש בעיה עם בעלי עור גוון לבן
הבזק אור - IPL, טכנולוגיה מבוססת על מקור אור בספקטרום רחב.
טיפול תרופתי - על ידי שימוש במעכבים של האנזים קרטין דהקרבוקסילאז, צמיחת השיער תקטן ותיחלש לאורך זמן.
ראו גם

הסרת שיער ברגליים ובבית השחי על ידי נשים אמריקניות
גילוח רגליים
הערות שוליים

↑  ראו הרב ש. זאב, בקובץ אור ישראל מאנסי, גיליון כא, עמודים רכח-רל
↑  אהרון יצחק הלוי ארץ, בעניין המנהג שנשים נשואות מגלחות שער ראשן,  Hakirah 21 (כתב עת).
↑  Iran Bans "Western Hairstyles," Eyebrow Maintenance For Men, HuffPost, ‏28 במרץ 2008 (באנגלית)
| --- | --- |
בקרת זהויות :  NLI: 987007548232805171  BnF: cb12258158b (data)  GND: 4792274-6  LCCN: sh85058312 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טיפול הסרת שיער בלייזר
העין של GNOME

| --- | --- |


העין של GNOME גרסה 3.16.0 מציג את הסמליל של סביבת הפיתוח המשולבת של GNOME
 מפתח:  קרן GNOME
 גרסה אחרונה:  43.rc (3 בספטמבר 2022) 
 מערכת הפעלה:  חוצה־פלטפורמות
 נכתבה בשפות:  C (GTK+)‎
 סוג רישיון:  הרישיון הציבורי הכללי של גנו גרסה 2
 קוד מקור:  https://gitlab.gnome.org/GNOME/eog.git 
 קטגוריה:  מציג תמונות
 wiki.gnome.org/Apps/EyeOfGnome
 
העין של GNOME (באנגלית: Eye of GNOME) הוא מציג התמונות הרשמי של סביבת שולחן העבודה GNOME. שלא כמו מציגים אחרים, העין של GNOME מציג רק תמונות. לעומת זאת, התוכנה מספקת אפקטים בסיסיים עבור צפייה משופרת כגון התקרבות, סיבוב התמונה, צפייה בתמונה במסך מלא ושליטה בשקיפות הרקע של התמונה.
תבניות קובץ נתמכות

העין של GNOME תומך בתבניות הקובץ הבאות:
| 0 | 1 | 2 |
| --- | --- | --- |
|  |  ANI - הנפשה  BMP - תמונת מפת סיביות  GIF  ICO  JPEG  PCX  PNG  PNM |  RAS  SVG  TGA  TIFF  WBMP  XBM  XPM |
מציג התמונות תומך בפורמטים הבאים עבור שמירה כברירת מחדל:
BMP - תמונת מפת סיביות
ICO
JPEG
PNG
ראו גם

GNOME
הר רג'ונאריממפיאנינה

הרֶ מרסיאל רקוטוארימאננה רג'ונארימַמפיאנינה (במלגשית: Hery Martial Rakotoarimanana Rajaonarimampianina;מבטאים "הר מרסיאל רקוטוארימאנן רג'ונארמַמפיאן" ; נולד ב-6 בנובמבר 1958 באנצופינונדרי) הוא פוליטיקאי מלגשי, שכיהן כנשיא מדגסקר, בין ינואר 2014 לספטמבר 2018.
בעבר הוא כיהן כשר האוצר בממשל המעבר של אנדרי רג'ואלינה (רג'ואל). בבחירות לנשיאות הוא היה מועמד המחנה של רג'ואל, אחרי שנמנע ממנו חוקית להציג את מועמדותו, בדומה לעוד שניים מהנשיאים הקודמים, דידייה רציראקה ומרק רבלומנה.
רג'ונאריממפיאנינה זכה בבחירות עם 53.5% מהקולות מול יריבו ז'אן-לואי רובינסון, נציג המחנה של מרק רבלומנה (46.51%).
רג'ונארימפיאנינה הוא כלכלן ורואה חשבון בהכשרתו. הוא כיהן בעבר כפרופסור באוניברסיטת אנטננריבו.
ב-2018 כנדרש על ידי החוקה, התפטר מתפקיד הנשיא כדי להיות שוב מועמד לנשיאות, אולם לא הצליח לעבור לסיבוב השני של הבחירות.
ביוגרפיה > שנותיו המוקדמות

בן משפחה ענייה מקרב האתניה מרינה שברמות הגבוהות של מדגסקר, הר רג'ונריממפיאנינה נולד בשנת 1958 ובילה את ילדותו ואת נעוריו באצופינונדרי, אחד מ-22 הכפרים (פוקונטאני) של קהילת סאבוצי נאמהנה, הנמצאת כ-15 ק"מ צפונית מאנטננריבו.
בשנת 1982 הוא סיים תואר שני במדעי הכלכלה במוסד לחינוך גבוה למשפטים, כלכלה, מנהל עסקים ומדעי החברה של אוניברסיטת אנקאצו של אנטננריבו.
הוא המשיך את לימודיו בקנדה, שבה סיים ב-1986 תעודת לימודים מעמיקים בפיננסים וראיית חשבון באוניברסיטת קבק בטרואה-ריווייר. בשנת 1991 קיבל במדינה זו את ההסמכה לחשב כללי.
ביוגרפיה > המשך הקריירה בתחום האקדמי והכלכלה

באותה שנה חזר רג'ונאריממפיאנינה למולדתו ועבד כיועץ מס. הוא התמנה בהמשך למנהל מחקר במכון הלאומי מנהל עסקים וחשבונאות INSCAE באנטננריבו ומדריך, אחר כך פרופסור באוניברסיטת אנטננריבו ובמכון למנהל עסקים IAE בעיר מס בצרפת.
בשנת 1995 הוא הקים את החברה להנהלת חשבונות Auditeurs Associés - C.G.A בעיר הבירה. עם 50 שותפים, החברה פועלת ברחבי מדגסקר בקשר עסקי עם חברות מסחר פרטיות לאומיות ובינלאומיות. היא תומכת.
בשנת 2003 נבחר למשך 5 שנים רג'ונאריממפיאנינה ליושב ראש לשכת רואי החשבון ומנהלי החשבונות של מדגסקר והתמנה לסגן יושב ראש המועצה העליונה של ראיית החשבון ושל מועצת ה"ועד להצלת היושרה"
בשנת 2009 התמנה רג'ונאריממפיאנינה לשר האוצר והתקציב בתקופה של הקפאת רוב חבילות הסיוע הבינלאומי למדינה בעקבות ההפיכה משנת 2009
אחרי שנת 2011 שימש יושב ראש חברת התעופה "איר מדגסקר".
ביוגרפיה > נשיא

בשנת 2013 הקים רג'ונאריממפיאנינה את הארגון הפוליטי "כוחות חדשים למען מדגסקר"
(Hery Vaovao hoan'i Madagasikara) ורץ לנשיאות מול 32 יריבים. מתחריו הראשיים היו אדגר מארי נואה ראזאפינדראווהי מטעם המפלגה המובילה TGV "Tanora Gasy Vonona", ז'אן-לואי רובינסון, מועמדו של הנשיא לשעבר מרק רבלומאננה הנמצא בגלות דרום אפריקה (מפלגת AVANA - Antoko ny Vahoaka Aloha No Andrianina) ושני ראשי ממשלה לשעבר של ממשל רג'ואלינה - אלבר קאמי ויטל ורואינדפו זפיצימאבאלו מונג'ה.
בסיבוב הראשון זכה רג'ונאריממפיאנינה ב-15.62% מהקולות, ועמד במקום השני אחרי רובינסון. כל מתנגדי הנשיא לשעבר רבלומאננה זכו ב-55% מהקולות.
בסיבוב השני של הבחירות, שהוכרו על ידי פקחים בינלאומיים כ"חופשיות, שקופות, אמינות ומהימנות", עלה ג'ונאריממפיאנינה למקום הראשון, בתמיכתם של רג'ואלינה, של רולאן רציראקה, אחיין של הנשיא לשעבר דידייה רציראקה, ושל פיירו
כנשיא בחר רג'ונאריממפיאנינה שלושה יעדים מועדפים:החזרת מדינת החוק, ההזנקה מחדש של הכלכלה והמאבק בעוני.
למורת רוחו של מחנה רג'ואלינה הנשיא אישר את המשך כהונתו של עומר בריזיקי כראש ממשלה,

וביטל שני מוסדות ביטחוניים שהקים קודמו רג'ואלינה אחרי ההפיכה:מנהלת ביטחון השטח DST וכוח ההתערבות המיוחד FIS, שנחשבו על ידי הפרשנים הזרים למיליציות בשירותו של רג'ואלינה.
ב-26 במאי 2015 עמד הנשיא החדש בפני ניסיון בפרלמנט של תומכי שני הנשיאים הקודמים רג'ואלינה ורבלומאננה מאוחדים להדיחו מהתפקיד (עם 121 קולות מתוך 151 חברי פרלמנט. נטען אחר כך כי רק 102 מקרב 121 המצביעים בעד נכחו ממש בישיבה) בעילה של "הפרות החוקה וחוסר כושר למשול".הואשם בין השאר כי ערבב דת ופוליטיקה כשנהג לנאום בכנסיות, כי לא טיפל כראוי בפריצת מגפה, ובסוגיית הפעלת תחנות הכוח במדינה. בית הדין לחוקה דחה את מהלך כחסר יסוד ובלתי מתקבל על הדעת.
אחרי קרע עם תומכו העיקרי, רג'ואלינה, הקיף רג'ונארימפיאנינה את עצמו באישים בעלי מגמות פוליטיות שונות, כולל כאלה מקורבים לנשיאים רציראקה ורבלומאננה. בבחירות לסנאט ב-29 בדצמבר 2015 מפלגתו זכתה ב-65% מהקולות.
בחייו הפרטיים

רג'ונאריממפיאנינה הוא פעיל בכנסייה הפרוטסטנטית הקלוויסטית הגדולה באי - "כנסיית ישו המשיח של מדגסקר" (Fiangonan’i Jesoa Kristy eto Madagasikara).
רג'ונאריממפינאנינה התחתן שלוש פעמים.
אשתו השנייה, קלודיה ניבוהנטה אנדריאנמואזנה, היא אם בנו, מתייה מינוטאהיאנה רג'ונאריממפיאנינה, יליד קבק.
הנשיא התחתן בפעם השלישית בתקופה שלפני הבחירות בשנת 2013 עם והאנג'י, כ-20 שנה צעירה ממנו, אם לחמישה ילדים מנישואיה הקודמים.
הערות שוליים

↑  Jeune Afrique 2009
↑  ז'ן אפריק 13.3.2014 Remy CarayolMadagascar : Hery, la doublure de Rajoelina, se
rebiffe
↑  על ניסיון ההדחה בכתבת סוכנות רויטרס
↑  - ז'ן אפריק - נשיאות בצעדים קטנים François Xavier Freland 12.2.2016
| --- | --- |
בקרת זהויות :  LCCN: no2019027428  VIAF: 637155191917782440009   WorldCat (עם VIAF): 637155191917782440009
הרי קיסו

| --- | --- |

 מידע כללי
 על שם:  מחוז קיסו 
 גובה:  2,956 מ' 
 מדינה:  יפן 
 מיקום:  נאגנו, יפןיפן
 רכס הרים:  האלפים היפניים 
 אורך הרכס:  65 ק"מ 
 קואורדינטות:  35°47′22″N 137°48′16″E﻿ / ﻿35.789444°N 137.804444°E﻿ / 35.789444; 137.804444
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט הרי קיסו(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט הרי קיסו
 
הרי קיסו (ביפנית: 木曽山脈) או האלפים המרכזיים (中央アルプス) הם רכס הרים ביפן, המשתרע על פני מחוזות גיפו ונאגנו. יחד עם הרי הידה (האלפים הצפוניים) והרי אקאישי (האלפים הדרומיים), הם מהווים את קבוצת הרכסים הנקראת האלפים היפניים.
מתאר כללי

הרכס עצמו עשוי גרניט, והחלק העליון שלו מהווה את קו העצים, בו צומחת צמחייה אלפינית טיפוסית.
גאוגרפיה > פסגות עיקריות

| #  | תמונה   | הר  | גובה  | יפנית   |
| --- | --- | --- | --- | --- |
| 1 |  | הר קיוֹ | 2,296.25 מטרים | 経ヶ岳 |
| 2 |  | הר שוגיקאשירה | 2,730 מטרים | 将棊頭山 |
| 3 |  | הרקיסוקומה | 2,955.95 מטרים | 木曽駒ヶ岳 |
| 4 |  | הר הוקן | 2,931 מטרים | 宝剣岳 |
| 5 |  | הר סאנוסאווה | 2,848.48 מטרים | 三ノ沢岳 |
| 6 |  | הר הינוקיו | 2,827.74 | 檜尾岳 |
| 7 |  | הר קומסאווה | 2,778 מטרים | 熊沢岳 |
| 8 |  | הר אוצוגי | 2,863.71 | 空木岳 |
| 9 |  | הר מינאמיקומה | 2,841 מטרים | 南駒ヶ岳 |
| 10 |  | הר קוֹסוּמוֹ | 2,613.24 מטרים | 越百山 |
| 11 |  | הר אוֹקוּנֶנְג'וֹ | 2,303 מטרים | 奥念丈岳 |
| 12 |  | הר אנפֶּייג'י | 2,363.14 מטרים | 安平路山 |
| 13 |  | הר סוריקוגי | 2,168.52 מטרים | 摺古木山 |
| 14 |  | הר אֶנָה | 2,191 מטרים | 恵那山 |
| 15 |  | הר אוקוואירי | 1,907.74 | 大川入山 |
גלריה מהרי קיסו

הרי קיסו מכיוון מזרח
הרי קיסו מכיוון מערב
הר קיסוקומה והר הוקן מתצפית בהר סאנוסאווה
הר קיסוקומה והר הוקן מתצפית בהר קזקושי
הנדריק קרולס

| --- | --- |

הנדריק קרולס
 לידה:  1 באוגוסט 1902 אמסטרדם, הולנד הולנד
 פטירה:  31 בדצמבר 1975  (בגיל 73) האג, הולנד הולנד
 מדינה:  ממלכת ארצות השפלה 
 השכלה:  Koninklijke Militaire Academie 
 השתייכות:   צבא הולנד
 תקופת הפעילות:  1919–1951 (כ־32 שנים)
 דרגה:   גנרל
 תפקידים בשירות
 המפקד העליון של הכוחות המזוינים
 עיטורים
 קצין גבוה במסדר אורנז'-נסאו (14 בספטמבר 1946)  קצין בלגיון ההצטיינות (2 באפריל 1946)  קצין גבוה בלגיון הכבוד (21 ביולי 1947)  אביר מפקד במסדר האמבט (20 במרץ 1946)  Officers' Cross (6 בדצמבר 1937)  Queen Juliana's coronation medal (8 ביוני 1949)  צלב המלחמה 1939-1945 (21 ביולי 1947) 
 
הנדריק יוהאן קרולס (בהולנדית: Hendrik Johan Kruls;‏ 1 באוגוסט 1902 – 31 בדצמבר 1975) היה גנרל הולנדי אשר שימש כמפקד העליון (מקביל לרמטכ"ל) של הכוחות המזוינים של הולנד בין 1945–1951.
ביוגרפיה

קרולס נולד באמסטרדם ב-1 באוגוסט 1902. הוא למד באקדמיה הצבאית המלכותית ובמקביל למד משפטים באוניברסיטת אוטרכט. ב-1919 הוא התגייס לחיל התותחנים ההולנדי ולחם בשורותיו במהלך הקרב על הולנד במלחמת העולם השנייה. לאחר כניעתה של הולנד, נמלט קרולס ללונדון יחד עם ממשלת הולנד והמלכה וילהלמינה. יחד עם קצינים נוספים, הוא פעל להקמת תשתית צבאית שתוכל לתפוס את השלטון בהולנד במהירות לאחר השחרור. מיד לאחר שחרור בלגיה, הוא עזב את לונדון, והחל לפעול להקמתו מחדש של הצבא ההולנדי ולהשלטת סדר בחבלי הארץ ששוחררו בהדרגה מהכיבוש הגרמני. הוא התעלם לחלוטין מהוראות חברי הממשלה בלונדון, ונשמע אך ורק להוראות המלכה ומפקדו הישיר הנסיך ברנהרד. קרולס מינה על דעת עצמו ראשי ערים ופקידים בכירים וערך טיהורים נרחבים בשורות המשטרה והפקידות ההולנדית ודאג לסלק ולעצור משתפי פעולה עם הנאצים.
ב-13 בספטמבר 1945 הוא מונה למחליפו של הנסיך ברנהרד כמפקד העליון (מקביל לרמטכ"ל) של הכוחות המזוינים של הולנד. בתפקידו זה, הוא פעל לשיקומו מחדש של הצבא ההולנדי לאחר המלחמה. ב-1 בינואר 1949 שונתה הגדרת תפקידו ל"יו"ר מטה ההגנה המאוחד". ב-5 בינואר 1951 הוא נאלץ לעזוב את הצבא בעקבות סכסוך עם הפוליטיקאים.
לאחר שעזב את הצבא פנה לעולם העסקים, ומילא תפקידים בכירים בכמה חברות גדולות, בין היתר ב-KLM.
הפיגוע בסוסה

| חלק מהתקפות חודש הרמדאן 2015 |
| --- | --- |

 תאריך:  26 ביוני 2015 
 מקום:  נמל אל קנטאווי 
 מטרה:  תיירים 
 קואורדינטות:  35°54′45″N 10°34′50″E﻿ / ﻿35.9124°N 10.5806°E﻿ / 35.9124; 10.5806
 סוג:  רצח המוני 
 נשק:  קלצ'ניקוב
 הרוגים:  39 
 פצועים:  36 
 מבצע:  המדינה האסלאמית המדינה האסלאמית
  (למפת תוניסיה מוגדלת) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןהפיגוע בסוסה(למפת תוניסיה רגילה) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןהפיגוע בסוסה
 
הפיגוע בסוסה שבתוניסיה התרחש ב-26 ביוני 2015. מחבל חמוש ברובה סער פתח באש לעבר נופשים בחוף הים שמצפון לעיר סוסה שבחופה המזרחי של המדינה. בפיגוע נרצחו 38 אנשים וכ-40 נפצעו, מרביתם תיירים.
הפיגוע התרחש בשעת צהריים ליד מתחם של בתי מלון בבעלות ספרדית בפורט אל-קנטאורי, כעשרה קילומטרים מצפון לסוסה. במתחם שהו באותה עת למעלה מ-500 תיירים. המחבל הגיע לחוף שהמה נופשים, כשהוא מתחזה לתייר ומסתיר רובה סער מסוג קלשניקוב תחת שמשייה, ופתח שם באש. לאחר מכן נכנס לבית מלון סמוך ופגע באנשים נוספים. הוא נהרג בהמשך בחילופי אש בינו לבין כוחות הביטחון התוניסאים. אפשר שבפיגוע היה מעורב מחבל נוסף.
המחבל שנהרג זוהה בהמשך כסייף א-דין רזגואי, בן 22 מהעיר קירואן.
מרבית ההרוגים בפיגוע היו תיירים, מהם 30 בריטים.
בעקבות הפיגוע ביקשו אלפי תיירים מערביים באזור סוסה ובאזורים אחרים בתוניסיה לעזוב את המדינה במהירות.
הפיגוע התרחש שלושה חודשים לאחר הפיגוע במוזיאון הלאומי בארדו בעיר הבירה תוניס, שבו נרצחו 21 אנשים. בנובמבר 2015 אירע פיגוע נוסף בבירה, שבו נהרגו 14 אנשי המשמר הנשיאותי. ארגון הטרור המדינה האסלאמית נטל אחריות על הפיגועים.
הנדריק וילם מסדאך

| --- | --- |

 לידה:  23 בפברואר 1831 חרונינגן, הולנד 
 פטירה:  10 ביולי 1915 (בגיל 84) האג, הולנד 
 תקופת הפעילות:  1846–1915 (כ־69 שנים) 
 תחום יצירה:  ציור 
 זרם באמנות:  אסכולת האג 
 יצירות ידועות:  סירה על חוף סכוונינגן, פנורמת מסדאך, Menno David Graaf van Limburg Stirum (1807–1891). Adjudant des konings, luitenant-generaal, Album amicorum attributed to Hendrik Willem Mesdag (1831-1915), painter 
 בן או בת זוג:  Sina Mesdag-van Houten 
 חתימה:   
 
הפנורמה של מסדאך המשקיפה על הכפר סכוונינגן (1880-1881)
הנדריק וילם מסדאך (בהולנדית: Hendrik Willem Mesdag; ‏23 בפברואר 1831 – 10 ביולי 1915) היה צייר ימי הולנדי.